ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.59 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,34,455 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,771 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 135 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,51,027 பேர்.
கடந்த 24 மணி நேரத்தில் 89 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.07% வாராந்திர பாதிப்பு விகிதம் 0.08%
இதுவரை மொத்தம் 91.64 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,29,504 சோதனைகள் நடத்தப்பட்டுள்ளன.
பெட்ரோலியம் மற்றம் இயற்கை எரிவாயு அமைச்சகம்
எதிர்காலத்திற்கான எரிசக்தியாக ஹைட்ரஜனை நாங்கள் பார்க்கிறோம்: திரு. தர்மேந்திர பிரதான்
ஹைட்ரஜனுக்காக உயர்சிறப்பு மையத்தை நிறுவுவதற்கான ஒப்பந்தத்தில் இந்தியன் ஆயில் நிறுவனம் மற்றும் கிரீன்ஸ்டாட் நார்வேயின் துணை நிறுவனமான கிரீன்ஸ்டாட் ஹைட்ரஜன் இந்தியா பிரைவேட் லிமிடெட் ஆகியவை கையெழுத்திட்ட நிகழ்வில் மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு. தர்மேந்திர பிரதான் பங்கேற்றார்.
இந்திய-நார்வே நிறுவனங்கள் மற்றும் அமைப்புகளின் ஒத்துழைப்போடு தூய்மையான எரிசக்திக்காக கரியமில பயன்பாடு மற்றும் எரிபொருள் செல்கள் உள்ளிட்ட ஹைட்ரஜனுக்கான உயர்சிறப்பு மையத்தை உருவாக்க இந்த ஒப்பந்தம் வழிவகுக்கும்.
நிகழ்ச்சியில் பேசிய திரு. பிரதான், புதிய மற்றும் வளர்ந்து வரும் எரிபொருள்களுக்கு இந்திய அரசு அளித்து வரும் முக்கியத்துவம் குறித்து எடுத்துரைத்தார்.
எரிசக்தி நுகர்வில் உலகின் மூன்றாவது இடத்தில் இந்தியா இருப்பதாலும், எரிசக்திக்கான தேவை தொடர்ந்து அதிகரித்து வருவதாலும், உலகின் எந்த மூலையில் உள்ள எரிசக்தி தொழில்முனைவோரும் முதலீடு செய்யவதற்கு ஏற்ற இடமாக இந்தியா உள்ளது என்று அவர் கூறினார்.
அனைவருக்கும் நன்மை பயக்கும் வகையில், அறிவியல், தொழில்நுட்பம் மற்றும் தொழில் முனைதல் ஆகியவற்றுக்கிடையே வலுவான கூட்டு இருக்க வேண்டும் என்று அவர் கூறினார்.
ஹைட்ரஜன் எரிசக்தி குறித்து பேசிய அவர், “எதிர்காலத்திற்கான எரிசக்தியாக ஹைட்ரஜனை நாங்கள் பார்க்கிறோம்,” என்று கூறினார். ஹைட்ரஜன்-அழுத்தமூட்டப்பட்ட இயற்கை எரிவாயுவால் தில்லியில் இயங்கும் 50 பேருந்துகள் குறித்து அவர் மகிழ்ச்சி தெரிவித்தார்.
இந்தியாவுக்கான நார்வே தூதர் திரு. ஹன்ஸ் ஜேக்கப் ஃப்ரைடென்லுண்ட் இந்நிகழ்ச்சியில் கலந்து கொண்டு ஒப்பந்தம் குறித்து மகிழ்ச்சி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699051
-----
(Visitor Counter : 169
PIB Headquarters
கொவிட்-19 - பிஐபி செய்தித் தொகுப்பு
17.08.2020
கொவிட்-19 - பிஐபி செய்தித் தொகுப்பு
· குடியரசுத் துணைத் தலைவர் செயலகம்
· பிரதமர் அலுவலகம்
· பெருநிறுவனங்கள் விவகாரங்கள் அமைச்சகம்
· பாதுகாப்பு அமைச்சகம்
· சுற்றுச்சூழல் மற்றும் வனத்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· தகவல் மற்றும் ஒலிபரப்பு அமைச்சகம்
· சிறுபான்மையினர் நலன் அமைச்சகம்
· புதிய மற்றும் புதுப்பிக்கத்தக்க எரிசக்தி அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· சுற்றுலா அமைச்சகம்
· பழங்குடியினர் நலத்துறை அமைச்சகம்
· சிறப்பு சேவைகள் மற்றும் கட்டுரைகள்
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி மொத்த எண்ணிக்கை : 48.93 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை, 48.93 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 57,21,937 முகாம்களில் 48,93,42,295 தடுப்பூசிகள் போடப்பட்டுள்ளன. கடந்த 24 மணி நேரத்தில் 37,55,115 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,09,74,748 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 41,726 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.37 சதவீதமாக அதிகரித்துள்ளது.
கடந்த 24 மணி நேரத்தில் 42,982 பேர் தொற்றுக்கு ஆளாகியுள்ளனர்.
தொடர்ந்து 39 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,11,076 ஆக உள்ளது. இது, நாட்டின் மொத்த பாதிப்பில் 1.29 சதவீதமாகும்.
கடந்த 24 மணி நேரத்தில் 16,64,030 பரிசோதனைகளும், இந்தியாவில் இதுவரை மொத்தம் 47,48,93,363 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.37 சதவீதமாகவும், தினசரி தொற்று உறுதி விகிதம் 2.58 சதவீதமாகவும் இன்று பதிவாகியுள்ளது. தொடர்ந்து 59 நாட்களாக இந்த எண்ணிக்கை ஐந்து சதவீதத்திற்குக் குறைவாக ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1742599
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.19 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.19 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.98 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855138
வணிகம் மற்றும் தொழில்துறை அமைச்சகம்
2022 ஜனவரியில் இந்தியாவின் ஏற்றுமதி 36.76% அதிகரிப்பு
2022 ஜனவரியில் இந்தியாவின் ஒட்டுமொத்த ஏற்றுமதிகளின்  மதிப்பு 61.41 பில்லியன் அமெரிக்க டாலர் என மதிப்பிடப்பட்டுள்ளது. கடந்த ஆண்டு இதே காலக்கட்டத்தை விட 36.76 சதவீத நேர்மறையான வளர்ச்சியையும், ஜனவரி 2020-ஐ விட 38.90 சதவீத நேர்மறையான வளர்ச்சியையும் இது வெளிப்படுத்துகிறது.
ஜனவரி 2022-ல் ஒட்டுமொத்த இறக்குமதியின் மதிப்பு 67.76 பில்லியன் அமெரிக்க டாலர் என மதிப்பிடப்பட்டுள்ளது. கடந்த ஆண்டு இதே காலக்கட்டத்தை விட 30.54 சதவீத மெதுவான வளர்ச்சியையும், ஜனவரி 2020-ஐ விட 30.19 சதவீத நேர்மறையான வளர்ச்சியையும் இது வெளிப்படுத்துகிறது.
ஏப்ரல்-ஜனவரி 2021-22-ல் இந்தியாவின் ஒட்டுமொத்த ஏற்றுமதிகளின் மதிப்பு  545.71 பில்லியன் அமெரிக்க டாலர் என மதிப்பிடப்பட்டுள்ளது. கடந்த ஆண்டு இதே காலக்கட்டத்தை விட 37.68 சதவீத நேர்மறையான வளர்ச்சியையும் ஏப்ரல்-ஜனவரி 2019-20 விட 23.29 சதவீத நேர்மறையான வளர்ச்சியையும் இது காட்டுகிறது/
ஏப்ரல்-ஜனவரி 2021-22-ல் ஒட்டுமொத்த இறக்குமதிகளின் மதிப்பு 616.91 பில்லியன் அமெரிக்க டாலர்கள் என மதிப்பிடப்பட்டுள்ளது, இது கடந்த ஆண்டு இதே காலக்கட்டத்தை விட 54.35 சதவீத நேர்மறையான வளர்ச்சியையும், ஏப்ரல்-ஜனவரி 2019-20-ஐ விட 20.15 சதவீத நேர்மறையான வளர்ச்சியையும் வெளிப்படுத்துகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798469
(Visitor Counter : 285
சமூக நிதி மற்றும் அதிகாரமளித்தல் அமைச்சகம்
மீண்டும் பயன்படுத்தக்கூடிய 50,000 முகக்கவசங்களை தில்லி சுழற்சங்கம் வழங்கியுள்ளது
தற்போதைய கொவிட்-19 நெருக்கடி நிலையைச் சமாளிக்க, நாட்டு மக்களுக்கு நிவாரண உதவிகளை வழங்குமாறு பிரதமர் திரு. நரேந்திர மோடி விடுத்த அழைப்புக்கு இணங்க, தில்லி சுழற்சங்கம், மீண்டும் பயன்படுத்தக்கூடிய சுமார் 50,000 முகக்கவசங்களை பத்திரிகை தகவல் அலுவலகத்தின் ஒத்துழைப்புடன் விரிவான முறையில் விநியோகிப்பதற்காக வழங்கியுள்ளது.
இந்த ஊரடங்கு காலத்தில், வீடுகளில் இருந்தவாறு வேலை செய்யும் தையற்கலைஞர்களால் இந்த முகக்கவசங்கள் தயாரிக்கப்பட்டன. இந்த முகக்கவசங்கள் தில்லி சுழற்சங்கத்தின் சார்பில், பத்திரிகை தகவல் அலுவலகத்தின் கூடுதல் தலைமை இயக்குநர் திரு. ராஜீவ் ஜெயினின் முழுமையான ஒருங்கிணைப்பு முயற்சியின் பயனாக, முதன்மைத் தலைமை இயக்குநர் திரு. குல்தீப் சிங் தட்வாலியாவால் விநியோகிக்கப்பட்டது.
தேசிய ஊடக மையத்தில் இன்று நடைபெற்ற நிகழ்ச்சியில், இந்த முகக் கவசங்கள் இந்தியப் பத்திரிகையாளர் மன்றத்தின் பொதுச் செயலாளர் திரு. அனந்த் குமார், பத்திரிகையாளர் சங்கப் பொதுச் செயலாளர் திரு. சி.கே.நாயக், இந்தியத் தொழிலகப் பாதுகாப்புப் படை துணைக் கட்டளை அதிகாரி திரு. சந்தீப் மன்ஹாஸ் ஆகியோரிடம் ஒப்படைக்கப்பட்டன.
(Visitor Counter : 129
விவசாயத்துறை அமைச்சகம்
உரங்கள் மற்றம் பூச்சிக்கொல்லிகளின் பயன்பாட்டை குறைக்க தனியார் நிறுவனங்கள் அரசுடன் கைகோர்க்கவேண்டும்: மத்திய வேளாண் அமைச்சர்
விவசாயத்தில்உரங்கள் மற்றம் பூச்சிக்கொல்லிகளின் பயன்பாட்டை குறைக்க தனியார் நிறுவனங்கள் அரசுடன் கைகோர்க்கவேண்டும் என மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார்.
இமாச்சல பிரதேசத்தின் சோலன் நகரில் ஃபிக்கி சார்பில் நடந்த விவசாயத்தில் ரசயானங்கள் பயன்பாடு குறித்து 11 வது மாநாட்டில் காணொலி வாயிலாக கலந்துகொண்டு பேசிய மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், விவசாயத்துறையில் விவசாயிகளுக்கு உழைப்புக்கேற்ற ஊதியம் என்பது முக்கியம் என்று கூறிய அவர், உற்பத்தி அதிகரிப்பதும் முக்கிய தேவையாக உள்ளது என்று கூறினார். மேலும் தானியங்கள் மற்றும் எண்ணெய் வித்துக்களை விளைவிப்பதில் நாடு முக்கிய பணியை செய்துகொண்டிருப்பதாகவும், வேளாண்மையில் விவசாயிகளுக்கு வரும் லாபத்தை அதிகரிப்பது முக்கியமானது என்றும், அறுவடைக்கு பிந்தைய நஷ்டத்தை குறைப்பதற்கான வழிகளை மேற்கொள்ளவேண்டும் எனவும் அவர் தெரிவித்தார். இதற்காக, மத்திய அரசு பல்வேறு திட்டங்களை கொண்டுவந்துள்ளதாகவும், அதேநேரத்தில், விவசாயிகள் தொழில்நுட்பத்தை பயன்படுத்தி லாபம் தரும் பயிர்களை விளைவிக்க வேண்டும் எனவும் அவர் கேட்டுக்கொண்டார்.
தோட்டக்கலைத் துறையை ஊக்குவிப்பதன் மூலம், சுயசார்பை அடையலாம் என்று கூறிய அவர், உணவு தானிய உற்பத்தியில் நமது நாடு, சிறப்பான நிலையில் உள்ளதாகவும், விவசாய துறையில் முன்னேறிய நாடுகளுடன் பயணிப்பதன் மூலம் சர்வதேச நிலையை எட்டமுடியும் என்று கூறினார்.
விவசாயிகளுக்கு பயனளிக்கக்கூடிய உழவர் உற்பத்தியாளர் குழுக்கள் புதிதாக பத்தாயிரம் குழுக்கள் தொடங்கப்பட்டுள்ளதாகவும், பல வகை பயிர்களை விவசாயிகள் பயிரிடவேண்டும் எனவும் அவர் கேட்டுக்கொண்டார்.
ஃபிக்கி போன்ற தொழில் அமைப்புகள் வேளாண் வளர்ச்சிக்கு இணைந்து பாடுபடவேண்டும் என அவர் அழைப்பு விடுத்தார். இந்த நிகழ்ச்சியில் மத்திய ரசாயனங்கள், உரங்கள் மற்றும் புதிய மற்றும் புதுபிக்கத்தக்க எரிசக்தி துறை இணையமைச்சர் திரு பகவந்த் குபா கலந்துகொண்டார்.
இளைஞர் நலன் மற்றும் விளையாட்டு அமைச்சகம்
உடல் தகுதி இந்தியா வினாடி வினா போட்டியின் மாநிலச் சுற்று பங்கேற்பாளர்களை திரு அனுராக் தாக்கூரும் பிரபல விளையாட்டு ஆளுமைகளும் பாராட்டினர்.
முதல் முறையாக பிப்ரவரி 10 அன்று தொடங்கவிருக்கும் உடல் தகுதி இந்தியா வினாடி வினா போட்டியின் மாநிலச் சுற்றில் பங்கேற்கும் மாணவர்களை மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் தாக்கூரும் பிரபல விளையாட்டு ஆளுமைகளும் பாராட்டினர்.
“மாண்புமிகு பிரதமர் திரு நரேந்திர மோடியின் தொலைநோக்கு பார்வையிலான உடல் தகுதி இந்தியா இயக்கத்தை முன்னெடுத்துச் செல்லும் வகையில், முதல் முறையாக பள்ளிகள் நிலையில், உடல் தகுதி மற்றும் விளையாட்டுக்கள் பற்றிய வினாடி வினா போட்டி தொடங்கப்பட்டது. இந்தப் போட்டியின் முதல் சுற்றில் பங்கேற்ற மாணவர்களை நான் பாராட்டுகிறேன். நீங்கள் பள்ளிக்கும், மாவட்டத்திற்கும், மாநிலத்திற்கும் பெருமை சேர்ப்பீர்கள் என்று நான் நம்புகிறேன்” என மத்திய அமைச்சர் திரு அனுராக் தாக்கூர் தெரிவித்தார்.
“உடல் தகுதி இந்தியா வினாடி வினா போட்டிகளில் வெற்றி பெற்று தங்களின் மாநிலங்களுக்குப் பெருமை சேர்க்க உள்ள மாணவர்களை நான் வாழ்த்துகிறேன் என்று” டோக்கியோ ஒலிம்பிக்கில் வெள்ளி்ப் பதக்கம் வென்ற மீராபாய் சானு தெரிவித்தார். இதே போல் டோக்கியோ, பாராலிம்பிக் போட்டிகளில் வெண்கலப்பதக்கம் வென்ற சரத் குமாரும், டேபிள் டென்னிஸ் வீராங்கனை மனிக்கா பத்ராவும் மாணவர்களுக்கு வாழ்த்துத் தெரிவித்துள்ளனர்.
மாநில அளவிலான சாம்பியன் போட்டிகளில் இணையதளம் மூலமாக எட்டு முதல் 32 வரையிலான அணிகள் பங்கேற்க உள்ளன. முன்னதாக நடைபெற்ற தொடக்கநிலை போட்டிகளில், 13,502 பள்ளிகளைச் சேர்ந்த 36,299 மாணவர்கள் பங்கேற்றனர். மாநில அளவில் நடைபெறும் போட்டிகளைத் தொடர்ந்து 36 பள்ளிகளின் அணிகள்  தேசிய அளவிலான போட்டிக்கு செல்வார்கள்.
இந்த வினாடி வினா போட்டியின் பல்வேறு கட்டங்களில் வெற்றி பெறும் பள்ளிகளுக்கும், மாணவர்களுக்கும், மொத்தம் ரூ.3.25 கோடி வழங்கப்பட உள்ளது.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796473
நிதி அமைச்சகம்
மத்திய அரசின் பங்குகளின் விற்பனைக்கான ஏலம் பற்றிய அறிவிப்பு
மத்திய அரசின் பங்குகளை ஏலம் மூலம் விற்பது குறித்த அறிவிப்பை இந்திய அரசு வெளியிட்டுள்ளது. இதன்படி:
 'புதிய அரசு பங்கு, 2022' ரூபாய் 2,000 கோடிக்கு ஆதாயம் அடிப்படையிலான ஏலத்தின் மூலம் விற்கப்படும் .
 'புதிய அரசு பங்கு, 2025' ரூபாய் 11,000 கோடிக்கு ஆதாயம் அடிப்படையிலான ஏலத்தின் மூலம் விற்கப்படும் .
 '5.77% அரசு பங்கு, 2030' ரூபாய் 9,000 கோடிக்கு விலை அடிப்படையிலான ஏலத்தின் மூலம் விற்கப்படும் .
 '6.80% அரசு பங்கு, 2060' ரூபாய் 7000 கோடிக்கு விலை அடிப்படையிலான ஏலம் மூலம் விற்கப்படும் .
மும்பைக் கோட்டையில் உள்ள இந்திய ரிசர்வ் வங்கியின் அலுவலகத்தில் நவம்பர் 6-ஆம் தேதி  இந்த ஏலங்கள் நடத்தப்பட்டு, அன்றே முடிவுகள் அறிவிக்கப்படும். ஏலத்தில் வெற்றி பெற்றவர்கள் நவம்பர் 9-ஆம் தேதி  அன்று பணம் செலுத்த வேண்டும்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669515
எரிசக்தி அமைச்சகம்
நேபாளத்தில் 678 மெகாவாட் நீர்மின் உற்பத்தி திட்டத்தை எஸ் வி ஜெ என் நிறுவனம் செயல்படுத்தவுள்ளது
இந்திய மின்சார அமைச்சகத்தின் கீழ் செயல்படும் பொதுத்துறை நிறுவனமான எஸ் வி ஜெ என் லிமிடெட், நேபாளத்தில் 678 லோயர் அருண் மெகவாட் நீர்மின் உற்பத்தி திட்டத்தை செயல்படுத்தவுள்ளது. போட்டி ஏலத்தின் மூலம் எஸ் வி ஜே என்னுக்கு இப்பணியை நேபாள அரசு வழங்கியுள்ளதாக அந்நிறுவனத்தின் தலைவர் மற்றும் நிர்வாக இயக்குநர் திரு நந்த் லால் சர்மா கூறியுள்ளார்.
நேபாள பிரதமர் திரு கே பி சர்மா ஒலி தலைமையில் 2021 ஜனவரி 29 அன்று நடைபெற்ற நேபாள முதலீட்டு வாரியத்தின் கூட்டத்தில் இதற்கான முடிவு எடுக்கப்பட்டது.
நேபாள பிரதமர் திரு கே பி சர்மா ஒலியை எஸ் வி ஜே என் தலைவர் மற்றும் நிர்வாக இயக்குநர் திரு நந்த் லால் சர்மா காட்மாண்டுவில் சந்தித்து பேசினார்.
இந்த திட்டத்திற்கான ஏலத்தில் சீனா உள்ளிட்ட சர்வதேச நாடுகளின், நிறுவனங்களுடன் போட்டியிட்டு இந்த திட்டத்தை எஸ் வி ஜே என் நிறுவனம் வென்றதாக அவர் கூறினார்.
இந்த திட்டத்தின் மூலம் வருடத்திற்கு 3561 மில்லியன் அலகுகள் மின்சாரம் கிடைக்கும். இதன் மூலம் நேபாளம் வளர்ச்சியடைவதோடு, இந்திய-நேபாள பரஸ்பர பொருளாதார வளர்ச்சியும் மேம்படும் என்றும் திரு சர்மா கூறினார்.
மின்னணு மற்றும் தகவல் தொழில்நுட்பம்
செமிகண்டக்டர் தொழில் மேம்பாடு
நாட்டில் செமிகண்டக்டர் மேம்பாடு மற்றும் உற்பத்திச் சூழலை மேம்படுத்த செமிக்கான் இந்தியா திட்டத்தின் கீழ், ரூ.76,000 கோடி ஒதுக்கீடு செய்ய மத்திய அரசு ஒப்புதல் வழங்கியுள்ளது. செமிகண்டக்டர் சூழலில் நவீன தொழில்நுட்பங்களைப் பயன்படுத்தும் நிறுவனங்கள் பல நாடுகளில் அதிகரித்து வருவதைக் கருத்தில் கொண்டு, இத்திட்டத்தில் மாறுதல்கள் செய்யப்பட்டுள்ளன. செமிகண்டக்டர் துறையில் ஈடுபட்டுள்ள நிறுவனங்களுக்கு நிதி ஆதரவு வழங்கும் வகையில், இந்த மாறுதல்கள் மேற்கொள்ளப்பட்டுள்ளன. உலக மின்னணு மதிப்புச்சங்கிலி இந்தியாவில் வளர்ந்து வரும் இருப்பை உறுதி செய்யும் வகையில், இது இருக்கும்.
மத்திய அரசின் பல்வேறு திட்டங்களுடன், மொஹாலியில் உள்ள செமிகண்டக்டர் ஆய்வகத்தை நவீனப்படுத்தவும், மத்திய அரசு ஒப்புதல் அளித்துள்ளது.
செமிகண்டக்டர் துறையில் ஆராய்ச்சி மற்றும் மேம்பாடு மிகவும் அவசியம் என்பதை அரசு உணர்ந்துள்ளது. இதன் காரணமாக மொஹாலி. ஐதராபாத், பெங்களூரு ஆகிய இடங்களில் ஆராய்ச்சி மற்றும் மேம்பாட்டு வசதிகளை ஏற்படுத்தியுள்ளது.
மாநிலங்களவையில் இன்று மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884068
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமர் ஸ்வநிதி திட்டம் தெரு வியாபாரிகளிடையே தொழில்முனைவு மற்றும் ஸ்திரத்தன்மையை வளர்ப்பதாக மத்திய அமைச்சர் திரு. ஹர்தீப் எஸ்.பூரி பெருமிதம்
மத்திய வீட்டுவசதி, நகர்ப்புற விவகாரங்கள், பெட்ரோலியம் மற்றும் இயற்கை எரிவாயுத்துறை அமைச்சர் திரு.ஹர்தீப் எஸ். பூரி, தெரு வியாபாரிகளின் தற்சார்பு நிதி திட்டமான பிரதமர் ஸ்வநிதி திட்டம் தொடங்கப்பட்டு 3 ஆண்டுகள் வெற்றிகரமாகக் கடந்ததைப் பிரதமர் பாராட்டினார். இந்தியாவின் நகரங்களில், தெரு வியாபாரிகளுக்கு கண்ணியத்தையும் நிலைத்தன்மையையும் பிரதமர் ஸ்வநிதி திட்டம் அளித்துள்ளதாக அவர் கூறினார்.
தெருவோர வியாபாரிகளிடையே, சுய வேலைவாய்ப்பு, சுய-வாழ்வு மற்றும் தன்னம்பிக்கை ஆகியவற்றை மீட்டெடுக்கும் நோக்கில் 2020 ஜூன் 01-ம் தேதி தொடங்கப்பட்ட இத்திட்டம், மத்திய அரசின் மிக வேகமாக வளர்ந்து வரும் குறு கடன் திட்டங்களில் ஒன்றாக மாறியுள்ளது.
பிரதமர் தெரு வியாபாரிகளின் தற்சார்பு நிதி திட்டத்தின் 3 ஆண்டு பயணத்தை கொண்டாடும் வகையில் விஞ்ஞான் பவனில் மத்திய வீட்டுவசதி மற்றும் நகர்ப்புற விவகாரங்கள்துறை அமைச்சகம் சார்பில் நிகழ்ச்சி ஒன்று நடத்தப்பட்டது. இந்தத் திட்டம் கொரோனா தொற்றின்போது பாதிக்கப்பட்ட தெருவோர வியாபாரிகள் தங்கள் வாழ்வாதாரத்தைத் தொடர வைத்துள்ளது. கொரோனா தொற்றுநோய்க்கு மத்தியில் தொடங்கப்பட்ட இந்தத் திட்டம், நாடு முழுவதும் உள்ள தெருவோர வியாபாரிகளின் வாழ்க்கையில் குறிப்பிடத்தக்க பங்களிப்பைச் செய்துள்ளது.
இந்நிகழ்வின் போது, பிரதமர் ஸ்வநிதி திட்டத்தின் கீழ் செயல்படுத்தப்பட்ட சாதனைகளைக் கூறும் புத்தகம் வெளியிடப்பட்டது. நாடு முழுவதும் உள்ள தெருவோர வியாபாரிகள் மற்றும் அவர்களது குடும்பங்களின் வாழ்க்கையை மாற்றியமைக்க இத்திட்டத்தின் மூலம் மேற்கொள்ளப்படும் பல்வேறு முயற்சிகள் மற்றும் சீர்திருத்தங்கள் குறித்த தகவலை இந்தப் புத்தகம் வழங்குகிறது.
மேலும், தெருவோர வியாபாரிகளுக்கான பிரதமர் ஸ்வநிதி மொபைல் செயலியை அமைச்சர் திரு.ஹர்தீப் எஸ்.பூரி தொடங்கி வைத்தார். கடன் விண்ணப்ப செயல்முறையை எளிதாக்கவும், திட்டம் தொடர்பான பல்வேறு தகவல்களை தெருவோர வியாபாரிகளுக்கு வழங்கவும் இந்த செயலி உதவுகிறது.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1928966
பாதுகாப்பு அமைச்சகம்
நாடு முழுவதும் உள்ள நான்கு லட்சத்துக்கும் மேற்பட்ட பொது சேவை மையங்களில் ஸ்பார்ஷ் திட்டத்தின் கீழ் ஓய்வூதிய சேவைகளை வழங்குவதற்கான புரிந்துணர்வு ஒப்பந்தத்தில் பாதுகாப்பு அமைச்சகம் கையெழுத்திட்டுள்ளது
மத்திய மின்னணு மற்றும் தகவல் தொழில்நுட்ப அமைச்சகத்தின் சிறப்பு அமைப்பான நாடு முழுவதும் உள்ள நான்கு லட்சத்துக்கும் மேற்பட்ட பொது சேவை மையங்களில், ஓய்வூதிய நிர்வாக நடைமுறை   திட்டத்தின் கீழ், வசிப்பிடத்திற்கு அருகிலேயே ஓய்வூதிய சேவைகளை வழங்குவதற்கான புரிந்துணர்வு ஒப்பந்தத்தில், பாதுகாப்பு அமைச்சகத்தின் பாதுகாப்பு கணக்குகள் துறை கையெழுத்திட்டுள்ளது. இந்த புரிந்துணர்வு ஒப்பந்தத்தில், பாதுகாப்புத்துறை செயலாளர் டாக்டர் அஜய்குமார் முன்னிலையில், ஓய்வூதியங்களுக்கான பாதுகாப்பு கணக்குகள் துறையின் கட்டுப்பாட்டாளர் திரு ஷாம் தேவ் மற்றும் பொது சேவை மைய மின்னணு ஆளுகை சேவைகள் இந்தியா நிறுவனத்தின் தலைமைச் செயல் அதிகாரி, திரு சஞ்சய் குமார் ராகேஷ் ஆகியோர் புதுதில்லியில் பிப்ரவரி 24,2022 அன்று கையெழுத்திட்டனர்.
நாட்டின் தொலைதூர பகுதிகள் மற்றும் ஸ்பார்ஷ் திட்டத்தில் கணினி மூலம் சேவைகளை பெறுவதற்கான தொழில்நுட்ப வசதி இல்லாத இடங்களில் வசிக்கும் ஓய்வூதியதாரர்களுக்கு, சேவை வழங்கும் நோக்கில், இந்த ஒப்பந்தம், மேற்கொள்ளப்பட்டுள்ளது. இதன் மூலம் பாதுகாப்புத் துறையைச் சேர்ந்த ஓய்வூதியதாரர்கள் தங்களது மாதாந்திர ஓய்வூதியம் தொடர்பான சுயவிவரங்களில் மாற்றம் செய்தல், கோரிக்கைகளை பதிவு செய்தல், தீர்வு காண நடவடிக்கை எடுக்க கோருதல், டிஜிட்டல் முறையில் வருடாந்திர அடையாளம் உறுதி செய்தல், ஓய்வூதியதாரர்கள் தரவு ஆய்வு போன்றவற்றை மேற்கொள்ள வகை செய்யப்பட்டுள்ளது.
இது தவிர,முன்னாள் படைவீரர்கள் மிக அதிக அளவில் வசிக்கும் பகுதிகளில் உள்ள 14 கிளைகளில் சேவை மையங்களை ஏற்படுத்த கோட்டக் மஹிந்திரா வங்கியுடனும் ஒரு புரிந்துணர்வு ஒப்பந்தம் கையெழுத்தாகியுள்ளது.
நிகழ்ச்சியில் பேசிய பாதுகாப்புத்துறை செயலாளர் டாக்டர் அஜய்குமார், ஸ்பார்ஷ் திட்டத்தின் மூலம் ஓய்வூதிய மேலாண்மையில் வெளிப்படைத் தன்மையுடனும் பொறுப்புணர்வுடனும் சிறப்பான செயல்திறனை வெளிப்படுத்தி வரும் பாதுகாப்பு கணக்குகள் துறை தலைமைக் கட்டுப்பாட்டாளருக்கு பாராட்டுத் தெரிவித்தார். இந்த ஒப்பந்தம் முன்னாள் ராணுவத்தினரின் வாழ்க்கையை எளிதாக்கும் நடவடிக்கைகளை ஊக்குவிப்பதுடன், ஒய்வூதியம் சார்ந்த பிரச்சினைகளுக்கு குறிப்பிட்ட காலத்திற்குள் தீர்வுகாண வழிவகுக்கும் என்றும் அவர் தெரிவித்தார்.
மேலும் விவரங்களுக்கு இந்த ஆங்கிலசெய்திக் குறிப்பைக் காணவம்
https://pib.gov.in/PressReleasePage.aspx?PRID=1800754
ரெயில்வே அமைச்சகம்
விஸ்டாடம் எனும் புறக்காட்சி ரசிப்புக்கான ரயில்களில் நிலை
மத்திய ரயில்வே, கிழக்கு கடற்கரை ரயில்வே, வடகிழக்கு எல்லைப் பகுதி ரயில்வே, மேற்கத்திய ரயில்வே, தென்மேற்கு ரயில்வே, வடக்கு ரயில்வே, வடகிழக்கு ரயில்வே ஆகிய மண்டலங்களில் தற்போது 45 விஸ்டாடம் எனும் புறக்காட்சி ரசிப்புக்கான ரயில்கள் இயக்கப்படுகின்றன.
அழகான இயற்கைக் காட்சியின் அடிப்படையில் இந்த வகை ரயில் போக்குவரத்துக்கான வழித்தடம் தெரிவு செய்யப்படுகிறது. மேலும், விஸ்டாடம் ரயில் பெட்டிகளின் இருப்பு இவற்றை இயக்குவதற்கான சாத்தியக் கூறு, பகல் நேர பயணம், பயணிகளின் தேவை ஆகியவற்றின் அடிப்படையிலும், இந்த வகை ரயில்கள் இயக்கப்படுகின்றன.
ரயில்வே, தகவல் தொடர்பு, மின்னணு மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ் இன்று மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இந்த தகவலை தெரிவித்தார்.
ரெயில்வே அமைச்சகம்
வடகிழக்கு மாநிலங்களுக்கான 15 நாள் பிரத்தியேக சிறப்பு சுற்றுலா ரயில் பயணம்
பாரத் கௌரவ் டீலக்ஸ் குளிர்சாதன பயணிகள் ரயில் மூலம் வடகிழக்கு மாநிலங்களுக்கு பிரத்தியேக பயணம் மேற்கொள்ளும் “வடகிழக்கை கண்டறிதல்: குவஹாத்திக்கும் அப்பால்’ என்ற சேவையை வழங்க இந்திய ரயில்வே முடிவு செய்துள்ளது. மார்ச் 21 அன்று தில்லி சாஃப்தார்ஜங் ரயில் நிலையத்திலிருந்து புறப்படும் இந்த ரயில், அசாமின் குவஹாத்தி, சிவசாகர், ஜார்ஹட் மற்றும் காசிரங்கா, திரிபுராவின் உனகோடி, அகர்தலா மற்றும் உதய்பூர், நாகாலாந்தின் திம்மாப்பூர் மற்றும் கொஹிமா, மேகாலயாவின் ஷில்லாங் மற்றும் சிரபுஞ்சி ஆகிய பகுதிகளுக்குச் செல்லும்.
14 இரவுகள் மற்றும் 15 நாட்கள் பயணிக்கும் இந்த ரயிலில் ஏராளமான வியக்கத்தக்க அம்சங்கள் இடம்பெற்றுள்ள. இரண்டு உணவகங்கள், உணரி அடிப்படையிலான கழிவறை வசதிகள், சிறிய நூலகம், பழமை வாய்ந்த சமையலறை, குளியலறை உள்ளிட்டவை இதில் அடங்கும். இவை தவிர கண்காணிப்பு கேமராக்கள், மின்னணு பாதுகாப்புப் பெட்டகங்கள், ஒவ்வொரு பெட்டிக்கும் பிரத்யேக காவலர்கள் போன்ற மேம்படுத்தப்பட்ட பாதுகாப்பு வசதிகளும் இந்த ரயிலில் உள்ளன.
‘ஒரே பாரதம்-உன்னத பாரதம்' மற்றும் ‘எங்கள் தேசத்தைப் காணுங்கள்’ ஆகிய இந்திய அரசின் முன்முயற்சிகளுக்கு இணங்க உள்ளூர் சுற்றுலாவை ஊக்குவிப்பதற்காக பாரத் கௌரவ் பயணிகள் ரயில் சேவை தொடங்கப்பட்டுள்ளது. இந்த ரயிலில் பயணிக்க நபர் ஒருவருக்கு ரூ. 1,06,990 முதல் ரூ. 1,49,290 வரை கட்டணமாக வசூலிக்கப்படுகிறது. கூடுதல் விவரங்களுக்கு https://www.irctctourism.com/ என்ற இணையதளத்தைத் தொடர்பு கொண்டு முதலில் வருபவர்களுக்கு முன்னுரிமை என்ற அடிப்படையில் இந்த சுற்றுலா பயணத்திற்கு முன்பதிவு செய்து கொள்ளலாம்.
எரிசக்தி அமைச்சகம்
பசுமை ஹைட்ரஜன் முயற்சிகள் குறித்து 2 நாள் உச்சி மாநாடு: பிரிக்ஸ் நாடுகளுடன் இணைந்து நடத்துகிறது இந்தியா
பசுமை ஹைட்ரஜன் முயற்சிகள் குறித்த 2 நாள் உச்சிமாநாட்டை பிரிக்ஸ் நாடுகளுடன் இணைந்து இந்தியா ஜூன் 22ம் தேதி நடத்துகிறது.
காற்று அல்லது சூரிய மின்சக்தி மூலம், மின்னாற்பகுப்பு முறையில், தண்ணீரில் உள்ள ஆக்ஸிஜன் மற்றும் ஹைட்ரஜனை பிரித்து ஹைட்ரஜன் உற்பத்தி செய்வதுதான் பசுமை ஹைட்ரஜன். இந்தியா நடத்தும் இந்த நிகழ்ச்சி, பசுமை ஹைட்ரஜன் முயற்சிகள் குறித்த கருத்துக்களை அடுத்த கட்டத்துக்கு எப்படி கொண்டு செல்வது என்பது குறித்து பகிர்ந்து கொள்ளும்.
காணொலி காட்சி மூலம் நடைப்பெறும் இந்த உச்சிமாநாடு ஜூன் 23ம் தேதி முடியும்.
இந்நிகழ்ச்சியை மின் துறை அமைச்சகத்தின் கீழ் செயல்படும் மகாரத்னா பொதுத்துறை நிறுவனமான என்டிபிசி நடத்துகிறது. இதில் பிரிக்ஸ் நாடுகளின் நிபுணர்கள் கலந்து கொண்டு எதிர்காலத்தில் எரிசக்தியில் ஹைட்ரஜனை கலப்பது குறித்து விரிவாக விவாதிப்பர்.
பசுமை ஹைட்ரஜனை பல வகைகளில் பயன்படுத்தலாம். அம்மோனியா மற்றும் மெத்தனால் போன்ற பசுமை ரசாயணங்களை, உரங்கள், மின்சாரம், இயக்கம், கப்பல் போக்குவரத்து போன்றவற்றில் பயன்படுத்த முடியும். மேலும் எஃகு மற்றும் சிமெண்ட் துறையில், பசுமை ஹைட்ரஜன் பயன்பாட்டை அதிகரிப்பது குறித்தும் ஆய்வு செய்யப்படவுள்ளன. தங்கள் நாட்டின் வளங்கள் மற்றும் பலம் அடிப்படையில் பல நாடுகள் தங்களின் உத்திகளையும், திட்டங்களையும் கொண்டு வந்துள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728743
------
(Visitor Counter : 216
பிரதமர் அலுவலகம்
புதுதில்லியில் நடைபெற்ற புத்த ஜெயந்தி கொண்டாட்டங்களில் பங்கேற்றார் பிரதமர்
புத்த ஜெயந்தியையொட்டி, புதுதில்லியில் உள்ள இந்திரா காந்தி உள்விளையாட்டு அரங்கில் நடைபெற்ற கொண்டாட்டங்களில் பிரதமர் திரு.நரேந்திர மோடி கலந்துகொண்டார்.
இந்த நிகழ்ச்சியில், சங்க தானம் படைத்து  பிரதமர் பிரார்த்தனை செய்தார். மேலும், சாரனாத்தில் உள்ள திபெத்திய உயர்நிலைக் கல்விக்கான மத்திய கல்வி நிறுவனம் மற்றும் புத்தகயாவில் உள்ள அனைத்து இந்திய புத்த பிக்குகள் சங்கம் ஆகியவற்றை கவுரவிக்கும் வகையில், வைசாக் பாராட்டு பத்திரங்களை பிரதமர் வழங்கினார்.
அங்கு கூடியிருந்தவர்கள் மத்தியில் உரையாற்றிய பிரதமர், தனிப்பட்ட பாரம்பரியத்தை கொண்ட நாடாக இந்தியா இருப்பதாக தெரிவித்தார். இங்கு மிதமிஞ்சிய சிந்தனைகள், மனிதசமூகத்துக்கு எப்போதும் பயனளிப்பதாக அவர் தெரிவித்தார். புத்தரின் போதனைகள், பல்வேறு நாடுகளையும் வடிவமைத்துள்ளதாக அவர் கூறினார். இந்தியா எப்போதுமே சண்டையிடும் நாடாக இருந்ததில்லை என்று அவர் குறிப்பிட்டார்.
புத்தர் அளித்துள்ள 8 வழிமுறைகளை குறிப்பிட்ட பிரதமர், இந்த வழிமுறைகளை பின்பற்றுவதன் மூலம், நாம் தற்போது எதிர்கொண்டுவரும் பிரச்சினைகளை எதிர்கொள்ள முடியும் என்று தெரிவித்தார்.
அன்பு மற்றும் இரக்கம் குறித்து புத்தர் அளித்த செய்தி, இன்று உலகத்துக்கு மிகப்பெரும் அளவில் பயனளிப்பதாக பிரதமர் கூறினார். எனவே, புத்தரை நம்பும் அனைவரும், இந்த பொது நலனுக்காக தங்களது பலத்தை ஒன்றிணைக்க வேண்டும் என்று அவர் வலியுறுத்தினார்.
புத்தர் காட்டிய வழியில் மக்களுக்கு சேவையாற்றும் வகையில், அரசு பணியாற்றி வருவதாக திரு. நரேந்திர மோடி தெரிவித்தார். மேலும் அவர், புத்தருடன் தொடர்புடைய பாரம்பரியம் உள்ளிட்ட இந்திய கலாச்சார பாரம்பரியத்தை பாதுகாக்க வேண்டும் என்ற விரிவான இலக்குடன் மத்திய அரசு பணியாற்றி வருவதாகவும் கூறினார். புத்த வளாகங்களுக்காக ரூ. 360 கோடி ஒதுக்கீடு செய்யப்பட்டுள்ளதாக பிரதமர் தெரிவித்தார்.
நாடு சுதந்திரமடைந்து 75 ஆண்டுகள் நிறைவைக் கொண்டாடும் 2022-ம் ஆண்டில் புதிய இந்தியாவை படைப்பதற்கு தங்களது பங்களிப்பை வழங்க வேண்டும் என்று பொதுமக்களை அவர் அறிவுறுத்தினார். அந்த நாளில் நிறைவேற்றுவதற்கான இலக்குகளை ஒவ்வொருவரும் அடையாளம் காண வேண்டும் என்று பிரதமர் திரு. நரேந்திர மோடி கேட்டுக் கொண்டார்.